དེ་ཡང་ཨེར་སུག་བོད་པ་ཞེས་པ་ནི་ལན་ཧྲང་ཁུལ་གྱི་ཀང་ལྷོ་རྫོང་དང་།ཡུའེ་ཤིས་རྫོང་།མུ་ལེ་རྫོང་།གཡག་རྔ་གྲོང་ཁྱེར་གྱི་ཧྲེ་མན་རྫོང་གི་ཧན་ཡོན་རྫོང་།དཀར་མཛེས་ཁུལ་གྱི་བརྒྱད་ཟིལ་རྫོང་བཅས་རྒྱལ་མོ་རྔུལ་ཆུ་དང་།ཨན་ལིང་ཆུ་བོ།ཉག་ཆུའི་བརྒྱུད་ལ་ཐར་ཐོར་དུ་གནས་ཤིང་།ཨེར་སུག་ཅེས་པ་ནི་ཁོ་རང་ཚོའི་སྐད་ནང་མདོག་དཀར་པོ་ལ་དད་བཀུར་བྱེད་པའི་མི་ཞེས་པའི་དོན་རེད་ཟེར།ང་ཚོ་ལུང་པ་དོག་པོ་ཞིག་ནང་སོང་སྟེ་མཐར་ཁ་རྒྱ་ཅུང་ཆེ་བ་ཞིག་ན་སླེབས།དེ་ནི་ཅང་པ་གྲོང་སྡེ་རེད་ལ།ཨེར་སུག་བོད་པའི་གྲོང་སྡེ་ཞེས་ཡིག་འབྲུ་ཆེན་པོ་ཞིག་ཀྱང་མཐོང་།གྲོང་པའི་ཁང་པ་ཚང་མ་ནི་གཅིག་གྱུར་བྱས་ཏེ་གཅིག་ལ་བལྟས་པ་འདྲ་མོ་རེད།གྲོང་པའི་དཀྱིལ་དུ་ཡོད་པའི་ཐང་ཆེན་ཐོག་ལ་ཨེར་སུག་བོད་པའི་དུས་ཆེན་དང་བཅས་ངོ་སྤྲོད་ཉུང་ངུ་ཙམ་བྱས་འདུག